paragraph_text: Premda kineske vlasti zabranjuju pobačaj koji se temelji na spolu i plaćaju parovima da imaju djevojčice, nesrazmjer između spolova iz godine u godinu raste. Trend je bio izraženiji u ruralnim krajevima: 130:100 u Guangdongu i 135:100 u Hainanu. Zabrana izvođenja pobačaja radi spola djeteta donesena je 2003. godine. Otmice i prodaja djevojčica postali su rašireni oblik kriminala u Kini. Mnogi su očajni u potrazi za ženama i plaćaju visoke iznose kriminalnim organizacijama. Oni koji prodaju djevojčice obično su parovi koji imaju jedno dijete “viška” i boje se vladine kazne. Oko 70 000 kineske djece otima se godišnje. Kineske vlasti ne istražuju otmice, čak sprječavaju roditelje u potrazi za djecom.